<classify> NA KULWA MZEE DAR ES SALAAM MAHAKAMA Kuu Kanda ya Dar es Salaam, imebariki Serikali kutaifisha mali na Sh bilioni 14.2 za iliyokuwa Kampuni yaDevelopment Entrepreneurship for Community Initiative DECI baada yakujiridhisha kwamba zilitokana na mchezo haramu wa upatu. Uamuzi huo ulitolewa jana na Jaji Stephen Magoiga aliyekuwa akisikiliza shauri hilo na kusema wajibu maombi wameshindwakuwasilisha vielelezo vyakupinga maombi ya Mkurugenzi wa Mashtaka Nchini DPPBiswalo Mganga, kutaka mali hizo zitaifishwe na kuwa mali ya Serikali. DPP aliwasilisha mahakamani hapo maombi namba 42 ya mwaka huu dhidi yawaliokuwa viongozi wa DECI Jackson Sifael Mtares, Dominick Kigendi, TimotheoSaiguran Ole Loitgnye na Samwel Sifael Mtares.Jaji Magoiga alisema kutokana na kutokuwepo kwa ushahidi huo, mahakamaimeyakubali maombi ya DPP kama yalivyo na kutoa maelekezo saba kama ifuatavyo. Mali zote zilizoorodheshwa katika kiapo cha DPP zitaifishwe na kuwamali ya serikali, pili Mameneja wa matawi ya Benki zilizotajwa kuhifadhifedha za Deci wazipeleke fedha hizo serikalini mara baada ya kupelekewa amri yamahakama. Tatu malizote ambazo ni nyumba na viwanja vilivyotajwa katika shaurihilo zisajiliwe kwa jina la Msajili wa Hazina kutoka jina la Deci,nne,mali au viwanja ambavyo havijapimwa vipimwe na kusajiliwa kwa jina Msajili waHazina. Tano, DPP apeleke maombi mahakamani kuomba madalali wa mahakama kwaajili ya kuwaondoa watu wanaoishi katika nyumba zilizotajwa katika shaurihilo,sita magari yote yabadilishwe umiliki na kuwa mali ya serikali na sabaKamishna wa Mamlaka ya Mapato Tanzania TRA ameelekezwa kubadilishaumilikiwa wa gari hizo na kuwa mali ya serikali. Awali akisoma uamuzi huo, Jaji Magoiga alisema amezingatia hoja zapende zote mbili katika hauri hilo ikiwa ni pamoja na kuzingatia sheriainayoongoza namna ya kutaifisha mali zilizotokana kwa njia ya uhalifu ambapokifungu namba 9 hadi 15 kinajitoshereza katika utekelezaji wake. Viapo vinahitaji ushahidi, unaeleza ukweli na ikibidiunaleta ushahidi, pasipo kuwepo ushahidi maana yake wameshindwa kupinga hoja zaDPP, nimepitia kiapo chenu na kugundua kwamba kinamapungufu, alisema JajiMagoiga na kuongeza kwamba alitegemea wajibu maombi wangeonyesha chanzo kinginecha mapato. Awali DPP Mganga aliwasilisha maombi hayo mahakamani hapo, akiiombaitoe amri ya kutaifishwa kwa mali za kampuni hiyo yakiwemo magari 11, nyumba naviwanja vinane na fedha ziwe nali ya Serikali ya Jamhuri ya Muungano waTanzania. Mali hizo ni nyumba namba UKMMD1237 iliyoko Mwembe Madafu, Ukonga,Dar es Salaam, kiwanja namba 651, kitalu M kilichopo Forest area, Mbeya,nyumba iliyoko kiwanja namba 7, kitalu P ikiwa na hati namba 03300423 kilichopo mtaa wa Rufiji, Manispaa ya Mwanza. Mali nyingine ni ardhi iliyoko katika kiwanja namba 22832 kitalu EMabibo, Kinondoni, Dar es Salaam, kipande cha ardhi ambacho hakijapimwakilichopo kijiji cha Manyinga, Turiani, Mvomero, Morogoro, kiwanja namba 467kilichopo kitalu H kikiwa na hati ya usajili namba 48170 kilichopo eneo laTegeta, Dar es Salaam, nyumba iliyoko kiwanja namba MM19P kilichopo Manzesekaribu na barabara ya Morogoro, Dar es Salaam na nyumba iliyoko katika kiwanjanamba KNDMXSMNMZ ikiwa na leseni ya makazi namba KND 008337 Kinondoni, Dares Salaam. Magari ni Toyota Premio lenye namba T 132 AWJ, Toyota LandCruiser namba T 480 AUP, Toyota Rav 4 namba T 274 ATQ, Toyota MarkII namba T 676 AYP, Subaru Legacy namba T 682 AUT, Toyota Ipsum namba T 850AXY, Toyota Ipsum T455 ADM, Toyota Mark II T 186 AYX, MitsubishiPajero T 852 AAV, Toyota Lande Cruiser T 789 AUX, Nissan Terrano namba T899 AYU. Aliomba amri ya kutaifishwa kwa fedha zilizoko benki katika akauntinamba 22601601056 iliyoko National Microfinance Bank NMB, tawi laMsasani ikiwa n ash. 12,503,068,647.89. Fedha nyingine taslim ni zilizoko katika akaunti namba0001201000001941 iliyoko Dar es Salaam Community Bank DCB, tawi la Uhuruikiwa na sh. 1,457,700,462.49 na fedha taslim zilizoko katika akaunti namba021140019558 iliyoko Kenya Commercial Bank KCB, tawi la Samora, Dar esSalaam, ikiwa na Sh 57,933,304  <topic>: kitaifa 